10421 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 790 

26 Μαΐου 2004 


ΑΠΟΦΑΣΕΙ Σ 

Αοιθ. 9843/Ε 

Όροι, προϋποθέσεις και χρόνος προβολής κατά την προ¬ 
εκλογική περίοδο των πολιτικών κομμάτων και συνα¬ 
σπισμών κομμάτων, που δεν εκπροσωπούνται στο Ευ¬ 
ρωπαϊκό Κοινοβούλιο από τους δημόσιους και ιδιωτι¬ 
κούς ραδιοφωνικούς και τηλεοπτικούς σταθμούς 
ελεύθερης λήψης, καθώς και τους φορείς παροχής 
συνδρομητικών ραδιοφωνικών και τηλεοπτικών υπηρε¬ 
σιών κάθε μορφής, στις εκλογές της 13ης Ιουνίου 2004. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΕΠΙΚΡΑΤΕΙΑΣ 

Έχοντας υπόψη: 

1. Τις διατάξεις: 

α) των άρθρων 10, 28 και 30 παρ. 3 του Ν. 3023/2002 
"Χρηματοδότηση των πολιτικών κομμάτων από το Κρά¬ 
τος, έσοδα και δαπάνες, προβολή, δημοσιότητα και έλεγ¬ 
χοι των οικονομικώντων πολιτικών κομμάτων και των υπο¬ 
ψηφίων βουλευτών (ΦΕΚ 146 Α'), 
β) του Ν. 2328/1995 "Νομικό καθεστώς της ιδιωτικής τη¬ 
λεόρασης και της τοπικής ραδιοφωνίας, ρύθμιση θεμά¬ 
των της ραδιοτηλεοπτικής αγοράς και άλλες διατάξεις 
(ΦΕΚ 159 Α'), 

γ) του Ν.2644/1998 "Γ ια την παροχή συνδρομητικών ρα¬ 
διοφωνικών και τηλεοπτικών υπηρεσιών και συναφείς δια¬ 
τάξεις" (ΦΕΚ 233 Α'), 

δ) του Π.Δ. 126/10.5.2004 "Ορισμός ημέρας διεξαγω¬ 
γής της ψηφοφορίας και της διάρκειας αυτής για την 
εκλογή μελών του Ευρωπαϊκού Κοινοβουλίου" (ΦΕΚ 
95Α'), 

ε) του άρθρου 2 παρ. 6του Ν. 3242/2004 "Ρυθμίσεις για 
την οργάνωση και λειτουργία της Κυβέρνησης, τη διοικη¬ 
τική διαδικασία και τους Ο.Τ.Α.", (ΦΕΚΑΊ02), 
στ) της υπ’ αριθμ. Υ93/26.5.2004 απόφασης του Πρω¬ 
θυπουργού "Καθορισμός αρμοδιοτήτων του Υπουργού 
Επικράτειας" (ΦΕΚ 789/Β/26.5.2004), 
ζ) του άρθρου 29 Α' του Ν. 1558/1985 "Κυβέρνηση και 
Κυβερνητικά Όργανα" (ΦΕΚ 137 Α’), το οποίο προστέθη¬ 
κε με το άρθρο 27 του Ν. 2081/1992 (ΦΕΚ 154 Α’) και αντι- 
καταστάθηκε από το άρθρο 1 παρ. 2α του Ν. 2469/ 
1997(ΦΕΚ38Α’). 


2. Την από 18.5.2004 γνώμη του Εθνικού Συμβουλίου 
Ραδιοτηλεόρασης. 

3. Την από 13.5.2004 πρόταση της Διακομματικής Επι¬ 
τροπής Εκλογών, που συγκροτήθηκε με την αριθμ. 
24735/10.5.2004 Απόφαση του Υπουργού Εσωτερικών, 
Δημόσιας Διοίκησης και Αποκέντρωσης "Συγκρότηση 
Διακομματικής Επιτροπής" (ΦΕΚ 690/Β/11.5.2004). 

4. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Άρθρο 1 

Γ ια τα πολιτικά κόμματα ή συνασπισμούς κομμάτων που 
έχουν λάβει στις αμέσως προηγούμενες ευρωεκλογές 
τουλάχιστον ποσοστό 0,50 τοις εκατό (0,50%) του συνό¬ 
λου των εγκύρων ψηφοδελτίων και δεν εκπροσωπούνται 
στην παρούσα σύνθεση του Ευρωπαϊκού Κοινοβουλίου 
ισχύουν οι ακόλουθοι όροι προβολής τους: 

α. Η "Ελληνική Ραδιοφωνία και Τηλεόραση Α.Ε." (ΕΡΤ- 
Α.Ε.) και οι ιδιωτικοί ραδιοφωνικοί και τηλεοπτικοί σταθ¬ 
μοί εθνικής, περιφερειακής ή τοπικής εμβέλειας ελεύθε¬ 
ρης λήψης, καθώς και οι φορείς παροχής συνδρομητι¬ 
κών, ραδιοφωνικών και τηλεοπτικών, υπηρεσιών κάθε 
μορφής έχουν την υποχρέωση να διαθέσουν δωρεάν ένα 
εικοσάλεπτο ή δύο δεκάλεπτα σε καθένα από τα πολιτικά 
κόμματα ή συνασπισμούς κομμάτων για την παρουσίαση 
των προγραμμάτων τους. Τα εικοσάλεπτα ή τα δεκάλεπτα 
αυτά που θα μεταδοθούν από την ΕΡΤ επιτρέπεται να χρη¬ 
σιμοποιούνται από τα κόμματα αυτά ή συνασπισμούς 
κομμάτων για τη μετάδοση διαφημιστικών μηνυμάτων μέ- 
γιστης συνολικής διάρκειας τριών (3) λεπτών για κάθε δε¬ 
κάλεπτο. 

β. Οι ιδιωτικοί τηλεοπτικοί και ραδιοφωνικοί σταθμοί 
μπορούν να εκπληρώσουν την υποχρέωση της προηγού¬ 
μενης παραγράφου με τη διοργάνωση εκπομπών, στις 
οποίες συμμετέχουν ή παρουσιάζουν τις απόψειςτους με 
εκπρόσωπό τους, περισσότερα ή όλα τα παραπάνω πολι¬ 
τικά κόμματα ή συνασπισμοί κομμάτων. 

Άρθρο 2 

Γ ια τα πολιτικά κόμματα ή συνασπισμούς κομμάτων που 
έχουν λάβει στις αμέσως προηγούμενες ευρωεκλογές 
ποσοστό κατώτεροτου 0,50 τοις εκατό (0,50%) του συνό¬ 
λου των εγκύρων ψηφοδελτίων καθώς και για τα πολιτικά 

κόμματα ή συνασπισμούς κομμάτων που δεν συμμετείχαν 
στις αμέσως προηγούμενες ευρωεκλογές και των οποίων 
οι συνδυασμοί έχουν ανακηρυχθεί για τις παρούσες ισχύ¬ 
ουν οι ακόλουθοι όροι προβολής τους: 

α. Η ΕΡΤ και οι ιδιωτικοί ραδιοφωνικοί και τηλεοπτικοί 
σταθμοί εθνικής περιφερειακής ή τοπικής εμβέλειας 
ελεύθερης λήψης, καθώς και τους φορείς παροχής συν¬ 
δρομητικών, ραδιοφωνικών και τηλεοπτικών, υπηρεσιών 
κάθε μορφής έχουν την υποχρέωση να διαθέσουν δωρε¬ 
άν ένα πεντάλεπτο σε καθένα από τα πολιτικά κόμματα ή 
συνασπισμούς κομμάτων για την παρουσίαση των προ¬ 
γραμμάτων τους. Το πεντάλεπτο που θα μεταδοθεί από 
την ΕΡΤ επιτρέπεται να χρησιμοποιηθεί από τα κόμματα ή 
συνασπισμούς κομμάτωνγιατη μετάδοση διαφημιστικών 
μηνυμάτων συνολικής διάρκειας δύο (2) λεπτών. 

β. Οι ιδιωτικοί τηλεοπτικοί και ραδιοφωνικοί σταθμοί 
μπορούν να εκπληρώσουν την υποχρέωση της προηγού¬ 


μενης παραγράφου με τη διοργάνωση εκπομπών, στις 
οποίες συμμετέχουν ή παρουσιάζουν τις απόψεις τους με 
εκπρόσωπο τους, περισσότερα ή όλα τα παραπάνω πολι¬ 
τικά κόμματα ή συνασπισμοί κομμάτων. 

Άρθρο 3 

Κατά τα λοιπά εφαρμόζονται οι παρ. 11, 12, 13 και 14 
της ΚΥΑ 9400/18.5.2004 ΦΕΚ 746/Β718.5.2004. 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Μάίου 2004 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΕΠΙΚΡΑΤΕΙΑΣ 

ΠΡΟΚΟΠΗΣ ΠΑΥΛΟΠΟΥΛΟΣ ΘΕΟΔΩΡΟΣ ΡΟΥΣΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




